Mina sain ka mare-mütsi valmis :). Tegin selle tütrele, ise pole üldse mütsikandja. Paluti roosa teha, lõnga ostsin ära, siis oli vaja mõelda, mis kangast kasutada. Abakhanist leidsingi heleroosa  läbitikitud pealiskanga ja alumise tumeroosa riide. Müüjale veel häbelikult seletasin, et ainult 15 cm vaja välja mõõta. Tegemise poole pealt oli kõige raskem osa heegelnõela läbi mõlema kanga saamine, nii et pealiskangast katki ei rebiks. Ja alumist serva tuli ka kõvasti kokku võtta, et müts silmile ei kukuks. Aga sain tehtud ja ise rahul, laps ka :)         Teine asi, mida näitan, on hargipitsis tehtud seelik. Materjaliks Liannist saadud hiigelsuur tokk ei-mäleta-misnimelist lõnga, teate küll, seal tagapool asuva suure lõngakasti kõrval oleval riiulil natuke karvasemad, igas toonis neid. Heleroheline tundus olevad kõige armsam plikatirtsule. Iga rea heegeldasin 1/3 võrra pikema eelmisest, nii et jääks alt laienev. Ülemise serva heegeldasin kinnissilmustega, aga tuleb mingi kumm ka veel panna, sest kipub välja  venima, nii et seelik kukub üle puusade maha.